open-index/open-wikipedia-markdown huggingface dataset:
Албанцѣ

**Албанцѣ**, самоназвов  *Shqiptarët Шкиптары* — основне обывательство Албании и сосѣдных регионох юговосточной Европы, потомкы найдавнѣйшого обывательства Балканского полуострова.

## Опис
;Етногенеза, етнонимы, етничны групы :Переважна часть етнологох поважують предками Албанцьох иллирскы племена, дакотры учены — фракийскы. Од 2. стороча о Албанцьох суть упоминкы як о Арберох, а од 11. стороча тот етноним уже росширив ся на них. В 15. сторочу были завоеваны Османами и од того часу появив ся еще еден етноним  Арнауты — турецка назва Албанцьох. В новѣйшой добѣ вывинув ся етноним Шкиптары, котрый е днешнов их самоназвов. Ку зачатку 19. стороча вывинули ся двѣ етничны групы: Тоскы (в южной области Тоскерия) и Гегы (сѣверна область Гегерия), котры ся одличують и языково.

;Вѣра :Подля вѣры Албанцѣ суть поликонфесионалны, при тому суть во великой мѣрѣ толерантны ку вѣрникам иншой конфесии. Вѣруючы Албанцѣ переважно суть могамедане  — 71%, на югу суть  православны  — 19%, на сѣверѣ римокатолици — 10%. Доднесь в албанскых  календарных и родинных обрядах заховали ся знакы стародавных вѣровань (почитаня сонця, ростлин, воды, гор и просмыкох).

;Характер и ноша :О народном характерѣ Албанцьох тяжко повѣсти дашто сполочне, бо меджи розличныма групами мож видѣти абсолутный роздѣл характерох. Католицкы верховинцѣ счасти подобны на Чорногорцьох, а католици-варощане в долинѣ, напротив, гет погублены всякыма грѣхами и недостатками. Могамедане смѣлы, не люблять ся учити, погостителны, на войнѣ круты, але не менше лѣнивы од иншых Албанцьох. В людовой ноши Албанцьох видѣти тыж такы роздѣлы, як и в их характерѣ. Тоскы и могамедане вообще носять фустанелу, верховинцѣ — здолу узкы, згоры широкы сѣры холошнѣ, а католици-варощане преферують носити выгодны ионичны порткы. Фустанела — бѣла сорочка з довгым подолком, котрый ся перетворив на сукню. В ноши переважны колоры: бѣлый, чорный, червеный. У жен повинен быти фартушок, вовняный, в сытых фарбах, много вышивок и стрѣберны украсы.

## Свѣтознамы Албанцѣ
* Скандербег (1405–1468) — народный герой албанской истории
* Свята Мати Тереза (1910–1997) — римокатолицка монашка
* Ферид Мурад (1936) — фармаколог, Нобелов лавреат
 
## Жерела и одказы
* Иванова Ю.В.: Албанцы. //Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил.  Сс. 34–36.
* Кралюк, Петро: Така близька для українців Албанія/ //Газета «День», 4. септембер 2014, №164. <small>''Доступно онлайн''</small> (одчитане: 28.03.2019).
* Кузіна Н. В. Албанці // Велика українська енциклопедія. <small>''Доступно онлайн''</small> (одчитане: 28.03.2019).
* Албанцы. //Энциклопедический словарь Брокгауза и Ефрона, т. I (1890): А — Алтай, с. 362—363 <small>''Доступно онлайн''</small>

## Референции

Катеґорія:Народы і етніка
Союзна Република Югославия

**Сою́зна Репу́блика Югосла́вия** (курто **СРЮ**, неофициално  *Мала або Третя Югославия*) была створена 27. апрѣля 1992 по роспадѣ СФРЮ и загортала в собѣ двѣ републикы: Сербию и Чорну Гору.

В року 1999 република дознала бомбардованя од НАТО  (военна операция *Споенецка сила*).

В року 2000 в резултатѣ ''Булдозеровой револуции'' президентом републикы став ся Воислав Коштуница, а старый президент Слободан Милошевич, официално выгравшый вольбы, быв принученый одступити.

Союзна Република Югославия заникла 4. фебруара 2003 створѣньом конфедерации (державного сполку) двох ровноправных републик под назвов Сербия и Чорна Гора.

## Етничне зложѣня
Вшиткы горожане Союзной Републикы Югославии называли ся до року 2003 *Югославами*,  але фактично подля народностного зложѣня дефинитивно переважали Сербы.

## Жерела и одказы
* Živorad Kovačević:  Amerika i raspad Jugoslavije. Beograd: Izd. Filip Višnjić, 2007. 
* Country Profile: Serbia and Montenegro. //BBC 

## Референции

Катеґорія:Бывшы штаты
Сербия и Чорна Гора

**Се́рбия и Чорна Го́ра**, *Србија и Црна Гора*,   *Serbia and Montenegro* — куртоживша конфедеративна держава в Европѣ, екзистовавша в роках 2003 аж 2006. 
## Створѣня конфедерации
Была створена в року 2003 году яко правонаступниця Союзной Републикы Югославии  з рокох 1992 аж 2003. 

По принятю новой конштитуции 4. фебруара 2003, обѣ републикы, Сербия и Чорна Гора достали еднакы права. Так, напримѣр, Подгорица як и Београд подѣлили меджи собов функции главного города: Београд быв комерчный центер, а Подгорица — судовый. Сполочныма функциями конфедерации зостали лем оборона и меджинародне представительство. Кажда держава мала свои властны законы, економичну политику и валуту, иншы державны атрибуты.  
## Розвязаня конфедерации
В конштитуции конфедерации было тыж и сѣмя ей розвязаня: предвидѣло ся, же по трьох роках сполочного живота може быти держаный референдум в обох републиках, ци мають быти дале въедно, ци розойти ся. Коли пришов час такого референдума, в маю 2006, 55% Чорногорцьох выбрали росход. Скоро по тому Чорна Гора декларовала независимость и выступила з конфедерации. Сербия вызнала независимость Чорной Горы и выголосила себе за независиму державу, правонаступницю конфедерации  Сербия и Чорна Гора.

## Одказы
* Country Profile: Serbia and Montenegro. //BBC 

## Референции

Катеґорія:Бывшы штаты
Сѣверна Македония

**Сѣверна Македо́ния** ( *Северна Македонија*,  *Maqedonia e Veriut*), официална назва **Републи́ка Сѣверна Македо́ния** ( *Република Северна Македонија*,  *Republika e Maqedonisë së Veriut*) — балканска держава на юговыходѣ Европы. Сѣверна Македония мать границѣ з Албаниев, Болгариев, Грециев, Сербиев. Головне мѣсто — Скопие. Обывательство — 2 077 132 (31.12.2018) особы. Плоха 25 713 км²; густота залюднѣня — 81/км².

;Гимна:*[[Денес над Македонија]]* (Днешность над Македониев).
;Политична организация: Парламентска република.

## Назва
Назва державы была предметом спора з Грециев. 17. юна 2018 Сѣверна Македония и Греция рѣшили спор, котрый ся тяг 27 рокы. Нова назва державы — Сѣверна Македония — была догоджена обома сторонами и в року 2019 были учинены потребны легислативны крокы, так же тоты змѣны достали платность од 12. фебруара 2019.

## География
Краина гориста, найвысша точка, *Кораб*, 2752&nbsp;м, лежить на граници з Албаниев. Главна рѣка Вардар, належить до базена Егейского моря. Територия сейсмично активна, найвекше остатне трясѣня было в року 1967 (епицентер Дебар). Главный город Скопие быв во векшой части збуряный трясѣньом в року 1963.

## История
До роспада Югославии Сѣверна Македония мала назву Социалистична Република Македония и была частьов Социалистичной Федеративной Републикы Югославия (СФРЮ). В минулости тот регион быв 500 рокы под владов Османской империи и лежав на важных торговых путях. Хоть обывательство в основѣ славянске и православне, але тота минулость наклала на нього свою печать. Значну часть обывательства творять Албанцѣ, Турци, Арумыны и Ромы, та з того погляду то переходна зона меджи Европов и Азиев.

## Интересны факты
* Служба во войску в Сѣверной Македонии добровольна.
* Повинне школованя е девятькласне, од 7-рочного вѣку, а одбывать ся не лем в македонском языку, але в районах бываня векшых народностных меншин — в языках тых меншин.

## Жерела и одказы
* '''Свѣтовый банк''': ГДП держав свѣта подля ПНС в року 2016 (pdf)
* 

## Референции

Катеґорія:Країны Европы
Катеґорія:Країны
Катеґорія:Штаты і теріторії, котры основаны 1991
Сербы

**Се́рбы**  *Срби* — южнославянскый народ, представителѣ котрого жиють в Сербии, Чорной Горѣ, Боснии и Герцеговинѣ, Хорватии, Германии, Австрии и другых штатах. Обще число особ около 12–13 млн. Основна конфесия — православие.

Сербскый язык належить ку славянской групѣ индоевропской родины.

## История и култура
Сербы появляють ся на Балканском полуостровѣ в 6. сторочу. В 9. сторочу створюють сербске княжество, в 13. – 14. сторочу значно росширюють свои границѣ, але в року 1389 терплять поражку на Косовом Поли и на пять сторочи трафляють под владу Османской империи, пак Австро-Мадярщины, што лишило печать на сербской културѣ.

Сербы аж до 20. стороча мали два типы родины: проста, обычайна, мала  и велика, росширена, так называна *задруга*, до 50 и веце людей, котры вели сполочное газдовство. Тота форма сполоченского живота была у давных славян, але Сербы захранили ю аж донедавна. Серед календарных и родинных обычайох  шпецифичным е православна традиция *Слава*, коли ся славить день святого, котрый е патроном рода (групы родин), або даколи и цѣлого села. Характерным танцьом Сербох е карѣковый танець *коло*.

## Вызнамны особы
* Святый Сава (1169–1236) — главна политична особность в добѣ росширѣня Сербского княжества, первый сербскый архиепископ
* Вук Караджич (1787–1864) — народный будитель, реформатор сербского языка
* Никола Тесла (1856–1943) — физик

## Жерела и одказы
* Всемирная история в датах и событиях. Москва: ОАО Изд-во «Радуга», 2002  — Chronologie universelle/ Paris: Larousse, 1997 
* Кашуба М.С.: Сербы. //Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил.  Сс. 477–480.

## Референции

Катеґорія:Народы і етніка
Катеґорія:Славяне
Чорногорцѣ

**Чорного́рцѣ** (самоназвов ) — южнославянский народ, основне обывательство Чорной Горы.

## История
Славянскы предкы Чорногорцьох переселяли ся на Балканы в 6. – 7. сторочу. Од 11. стороча мали Чорногорцѣ уже властны державны формации (Дукля, Зента, Чорна Гора). В року 1499 были анектованы Османами, але не покорены и в року 1796 з помочов России одзыскали независимость. Од року 1918 входили в розличны державны формации з иншыма южныма славянами.

## Традичне сполоченство
Характернов про Чорногорцьох еще и в  19. сторочу была родо-племенна организация сполоченства. Чорна Гора дѣлила ся на  4 области (нахии), кажда з котрых ся складовала з 10 и веце племен. Племена мали розличну етногенезу, складовали ся в розличных мѣрах з бѣженцьох: Герцеговцьох, Сербох, Албанцьох. Племена дѣлили ся на братства и роды, а роды на фамилии. Племена мали свою владу, суд и военску организацию. 

Од часу централизации державной влады в 20. сторочу понятя племена формално заникло, але як фиктивне  продовжать жити. Народ не лишать ся доднесь того понятя, хоть бы и фиктивного, и называть племеном групу з обывательством даколи зовсѣм розличного походжѣня. По традиции и фикции члены едного племена ся поважують як бы родинов и еще донедавна не могли меджи собой вступати до манжелства. 

## Вызнамны особы
* Петар І. Петрович-Ньегош (1748–1830) — закладатель независимой державы Чорна Гора
* Петар ІІ. Петрович-Ньегош (1813–1851) — закладатель чорногорской литературы 
* Евгений Вучетич (1908–1974) — монументалный совѣтскый скулптор
* Милован Джилас (1911–1995) — югославскый комунистичный дисидент, политичный теоретик и писатель
* Милла Йовович (1975) — америцка актерка и спѣвачка

## Жерела и одказы
* Кашуба М.С.: Черногорцы. //Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил.  Сс. 617–618.
* Черногорцы. //Большая российская энциклопедия (онлайн)https://old.bigenc.ru/ethnology/text/4683130
* ЭСБЕ: Черногорцы. //Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. Сс. 626–630. <small>''Доступне онлайн''</small>
* RTCG: Širom svijeta pola miliona Crnogoraca //Radio i Televizija Crne Gore  <small>''Одчитане 30-06-2019''</small>
* Census2011: Census of Population, Households and Dwellings in Montenegro 2011 //  MONTENEGRO STATISTICAL OFFICE (pdf) [<small>''Одчитане 30-06-2019''</small>](http://www.monstat.org/userfiles/file/popis2011/saopstenje/saopstenje(1).pdf)

## Референции

Катеґорія:Народы і етніка
Катеґорія:Славяне
Рада безпечности ОЗН

**Рада безпечности ОЗН** — найважнѣйшый тырвало фунгуючый орган ОЗН. Подля штатуту ОЗН, несе зодповѣдность за утриманя мира и безпечности меджи народами свѣта. 

## Зложѣня и принцип роботы
Рада складать ся зоз 15 членох: 5 конштантных (Россия, США, Велика Британия, Франция и Китай), а иншы 10 выберають ся на два рокы на Валной Громадѣ ОЗН. Рѣшѣня Рады безпечности ОЗН принимають на основѣ принципа консензуса и суть повинны про всѣх членох ОЗН.

## Право вета
Конштантны члены мають право вета, котре означать право заблоковати хотьяке рѣшѣня Рады безпечности ОЗН. Од основаня Рады безпечности до року 2022 были заветованы 264 рѣшѣнь. Про блокованя стачить вето од едного конштантного члена Рады, але дакотры рѣшѣня достали вецей як едно вето. Найвецераз поужив право вета СССР — 90 раз, а его наступниця Российска Федерация (од року 1991) — еще 30 раз..

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции

Катеґорія:ОЗН
Свѣт

**Свѣт** в найчастѣйше хоснованом вызнамѣ е Земля и цѣлый живот на ней, людска цивилизация.

*Свѣт* в объективном смыслѣ е комплекс вшиткых объектох и понять, котры екзистують, циже универзум, козмос. Во смыслѣ субъективном *свѣт* е представа о вшитком, што екзистуе, ограничена знаньом, пониманьом и фантазиев индивида. Иншый *свѣт* мать дѣтина, а иншый доспѣла особа; иншый *свѣт* мать примитивный нешколованый чоловѣк, а иншый филозоф. 

В теологичном контекстѣ *свѣт* е материалнов сферов, протикладнов небесной, духовной трансцедентной сферѣ.

## Устояны выразы
* Конець свѣта — конець людской истории, часто в набоженском контекстѣ.
* Свѣтова война, свѣтовый язык — в того рода выразох понятя *свѣт* указуе на меджинародный або меджиконтиненталный розсяг, котрый вшакже не мусить загортати вшиткы части свѣта.
* Свѣтова популация — число людей на Землѣ в хотьякой добѣ.
* Свѣтова економика — комплекс економик вшиткых держав в контекстѣ глобализации.
* Грубый свѣтовый продукт — сума GDP  вшиткых держав.
* Свѣт моды, свѣт наукы, фантастичны свѣты — метафоричны выразы.
* Новый и Старый свѣт — Америка и Европа.

## Жерела и одказы
* Svět. //Ottův slovník naučný. Illustrovaná encyklopaedie obecných vědomostí. Díl 24. Vyd. J. Otto. V Praze, 1906. С. 425. 
* World. //Merriam-Webster Dictionary online 

## Референции

Катеґорія:Земля
Августин Штефан

Википедия мать веце статей о людях з тым именом:
* Августин Штефан (1877–1944), адвокат
* Августин Штефан (1893–1986), педагог
Гамбург

**Га́мбург**,  *Hamburg*  — город на сѣверѣ Германии и една зоз 16 федералных земель Федеративной Републикы Германии, «город-земля». Другый найвекшый (подля обывательства) город державы по Берлинѣ, семый найвекшый в Европской унии и найвекшый неглавный город в Европской унии.

## Полога

Гамбург лежить на рѣцѣ Лаба, о 110&nbsp;км од Сѣверного моря. Берегы рѣкы творять еден довгый природный морскый пристав. Гамбург — еден з найвекшых приставовых городох в Европѣ. За свою пологу быв часто называный «воротами до свѣту»,  *Tor zur Welt*.

## Економика
Гамбург — великый транспортный узел, главный морскый пристав державы, домовскый пристав про половку шиф морской флоты ФРГ; накладовый оборот морского пристава 59,7&nbsp;млн.&nbsp;т, рѣчного пристава — 9,2&nbsp;млн.&nbsp;т (в року 1983). Меджинародне летиско Фулсбюттел. Важный промысловый, торговелный, финанчный и културный центер. Найвеце розвиты лодярство и з ним споены конарѣ машинарства, авиачный, електротехничный и радиоелектронный промысел, металургия нежелѣзных металох (мѣдь), точна механика; спрацьованя ропы, хемичный и гумоазбестовый, легкый и дереварскый, потравиновый (млинарскый, маслярскый, догановый, пивоварскый) промысел; выроба музичных инштрументох (клавиры).

## Наука и култура, памяткы
Гамбург мать универзиту. инштитут нуклеарных изглядовань, културны инштитуции — державна опера, музеи: Алтонскый (история и култура сѣверной Германии), етнографии, Кунштгалле, умѣня и ремесел и др. Архитектурны памяткы XIV. – XIX. стороча.

Про пересмотр памяток кликнѣть на панорамѣ про звекшѣня и хоснуйте посувачкы.

## Транспорт
Гамбург е узлом водных, воздушных и сухоземных дорог, едным з найважнѣйшых приставох Европы. Нижне пристанище принимать вшиткы морскы шифы, а верхне — лем шифы зо занурѣньом до 5&nbsp;м.
Право- и лѣвобережны части города злучены двома подводныма тунелами сумарной довжкы 3,3&nbsp;км и понад 60 мостами. 
Внуторный транспорт города: метро, городска желѣзниця, компы и др.   

## Жерела и одказы
*Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.   
* Водовозов В.В.: Гамбург. // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. <small>''Доступне онлайн''</small>
## Референції

Катеґорія:Міста Нїмецька
Катеґорія:Населены пункты Германии
Лаба

**Ла́ба** ци **Е́лба** ( *Elbe*,  *Labe*)&nbsp;— рѣка базена Сѣверного моря з вытоком в Чехии, основным током на територии Германии. Довжка току&nbsp;— 1094&nbsp;км, плоха базена&nbsp;— 148&nbsp;268&nbsp;км2, середный проток в устю&nbsp;— 870&nbsp;м3/сек.

При сутоку з рѣков Влтава мать од ней меншый проток и меншу довжку, про то мала бы ся Лаба поважовати за приток Влтавы. Але исторично ся склало, же ся за основный ток бере Лаба. Кебы ся склала довжка току Чорного потока, Теплой Влтавы, Влтавы и Лабы, цѣла довжка току Лабы чинила бы 1329&nbsp;км.

## Характеристика току
На граници Чехии и Германии пробивать ся через Рудны горы и Саксонскый Швайц. Основны притокы: Йизера, Гафел (правы), Влтава, Заале (лѣвы). Найвекшы населены пункты: Усти над Лабем, Дрезден, Магдебург, Гамбург. В устю творить естуарий довжкы около 100&nbsp;км. Звязана плавебныма каналами з иншыма сплавныма рѣками Европы. 

Плавба на територии Германии е стабилна, на територии Чехии периодично перервана при низкых уровнях воды. Плавебным актом з року 1821 Лаба од сутоку з Влтавов до моря выголошена за меджинародну водну дорогу и е вольно приступна про меджинародну плавбу.

## Жерела и одказы
* Kolektiv autorů: Labe a jeho povodí – geografický, hydrologický a&nbsp;vodohospodářský přehled. Magdeburg: Mezinárodní komise pro ochranu Labe, 2005. — 258 с. 
*Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.   

## Референции

Катеґорія:Рікы Германии
Катеґорія:Рікы Чехии
Катеґорія:Рікы подля алфавиту
Катеґорія:Рікы Европы
Ботар

**Бо́тар**,  *Бота́р*,   *Batár* — село в бывшом Виноградовском районѣ Закарпатской области Украины, административно подряджене Неветленфолуской сельской радѣ.

## Днешность села
Подля официалного списованя року 2001 обывательство чинило 924 особы.

Поштовый индекс — 90365. Телефонный код — 03141. Кадастрова плоха 2,802 км². Код КОАТУУ — 2121282402. 
Село мать четырикласну (зачаточну) школу з украинскым языком выукы. Туристы можуть в селѣ навщѣвити ферму мангалиць и музей сливового лекваря з дегустачнов залов.  В сосѣдном селѣ Неветленфолу (4 км) находить ся желѣзнична штация и граничный переход до Румынии.

## История
В року 1930 (при Чехах) село мало 676 обыватели, з того Мадярох — 286, Русинох — 260, Еврейох — 6, иншых — 2, чужоземцьох — 122. В селѣ была русинска школа (3 класы). Грекокатолицка религийна громада числила 515 особ и мала муровану церковь Св. Михайла од року 1903.

В року 1946 село было переименоване на *Братове*, по падѣ совѣтского комунистичного режима обывательство жадало навернѣня историчной назвы, што реализоване од року 1997.

## Сельска рада
90365, с.Неветленфолу, вул.Фогодо, 36, тел. 46-7-22
Сільський голова	Оросі Йосип Павлович 

## Вызнамны родаци
* Августин Штефан (1877–1944) — Людовый комисарь Руськой Крайны, посланець чехословацкого парламенту
 
## Жерела и одказы
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* Тронько П. и др. (ред.) Історія міст і сіл України. Том 7. Закарпатська область. К. 1969.
* A történelmi Magyarország atlasza és adattára 1914  <small>''Доступно онлайн''</small>

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Анна Галчакова

**Анна Галчакова**,  *Anna Halčaková* (родж. Густякова), *&nbsp;11. апрѣль 1929, Меджилаборцѣ, Чехословакия — †&nbsp;26. юл 2006, Бардѣев, Словакия — русинска писателька Пряшовского края. 

## Биография
Походила зоз селянской родины з Меджилаборець. Середню школу выходила в Батьованах (днесь Партизанске).

За соткы километрох од родного дома очула ся через смерть свого отця, котрый умер 34-рочный, коли сама Анця мала лем 8 рокы. О два рокы мати створила нову родину, а 10-рочну Анцю выслали до новоствореного фабричного Батьового мѣста, де легко могла ся выучити, достати працу и застачити собѣ живобытя. Ту, в словацком окружѣню, бануючи за родныма сторонами и материнскым языком, зачала писати стишкы на взор народных спѣванок. Тоты литературны пробы барз тепло оцѣнила ей учителька, и так Анця Густякова вступила на литературну дорогу. Писала по русинскы и по словацкы.

По матурѣ працовала яко секретарька в державном апаратѣ и розличных установах, а по створѣню властной родины (1949) Анна Галчакова лишила працу и цѣлом оддала ся родинѣ. 

Уже як жена и мати двох дѣтей все усиловала ся урвати часу на писаня. Писала все на родном диалектѣ, а книгы ей выходили в украинском выдавательствѣ, и хоть в той добѣ доста было двох книжок, выданых по украинскы, жебы стати ся членом Сполку украинскых писательох, она ся там не достала, може через диалект, котрого ся не хотѣла лишити, ай через то, же зоставала «народнов поетков и писательков», «не досягала вершин красного письменства». По револуции року 1989 были ей творы публикованы в русинскых выданях (Народны Новинкы, Русин, Русинскый народный календарь, зберька Муза спід Карпат и др.) и в русинском высыланю пряшовского радия. Послѣдны рокы свого живота, хвора, пережила в бардѣевском старобинцю, де умерла 26. юла 2006. Погребена была на другый день в Меджилаборцях.

## Творба
Дебютовала циклом поезий в колективной зберцѣ *Карпати, піснею вчаровані* (1974).
Вышли ей окремы властны книгы:
* *Лабірські оповідання* (1976, проза)
* *Окрилені мрії* (1979, лирична поезия)
* *Вдови і сироти* (1982, проза)
* *Балады* (1984, русинска поезия)
* *Тисяча сонць* (1986, дѣточа поезия)
Галчакова писала переважно лаборскым диалектом, а ей творы публиковали ся в литературной обробцѣ.

## Жерела и одказы
* Ковач Ф.: Галчак Анна. // Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. 
* Маґочій П.Р.: Галчак Анна. // Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  С. 112.
* ПгДр Марія Мальцовска: Стишкы мої, стишкы... //Русин  6/2006. Пряшів: Світовый конґрес Русинів, 2006. Сс. 5–6. <small>''Доступно онлайн''</small>
* Просалова В.А.: Галчак Анна. //Українська діаспора: літературні постаті, твори, біобібліографічні відомості / Упорядк. В.&nbsp;А.&nbsp;Просалової.&nbsp;— Донецьк: Східний видавничий дім, 2012.&nbsp;— 516 с.  Сс.&nbsp;94–95.
* Петро Трохановскій: Поетеса, якій суджена не лем долговічніст створеного. //Лемківскій календар 1999. Крениця – Ліґниця: Стоваришыня Лемків, 1999.  Сс. 105–107.
 
## Референции

Катеґорія:Русиньскы писателї
Катеґорія:Украинскы писателе
Партизанске

**Партизанске**, слов. *Partizánske* ,  до року 1949 *Батьованы* *Baťovany* — окресне мѣсто окресу Партизанске в Тренчинском краю, Словакии.

## Полога

Партизанске лежить на сѣверовосток од Братиславы, оддалене о 131&nbsp;км, и на юговосток од Тренчина, оддалене о 50&nbsp;км.

## История
Мѣсто заклав чешскый обувный фабрикант Ян Антонин Батя в року 1938 в кадастрѣ села Шимонованы, коли ту выбудовав обувницку фабрику и коло ней домы про фабричных роботникох. Од его имени было назване *Батьованы*. Меджи роботниками интензивно ширила вплыв илегална организация комунистичной партии, а в часѣ войны з роботникох были створены партизанскы групы, котры  в августѣ и септембрѣ року 1944 вели бой з фашистичныма окупантами. На честь того в року 1949 *Батьованы* были переименованы на *Партизанске*. В историчных документах первый раз упоминать ся в року 1260 яко Symoni.

## Обывательство

## Референции

## Галерия

Partizánske - socha Tomáša Baťu.jpg|Памятник Томашови Батѣ
Partizanske4.jpg|Выгляд на мѣсто з воздуха
Partizánske - kaštieľ Šimonovany 01.JPG|Каштель Водный град, XIV.–XV. ст.
Partizánske, kostol Božského Srdca Ježišovho.jpg|Храм Св. Сердця Исусового
Partizánske - topánka.jpg|Памятник топанцѣ


Катеґорія:Населены пункты Словакии
Филаделфия

**Филаде́лфия**,  *Philadelphia* [ˌfɪləˈdɛlfiə], уживана тыж куртанка «**Фи́ли**»,  *Philly* [ˈfɪli] — шестый найвекшый город США (подля обывательства) и найвекшый город штата Пенсилвания, з обывательством 1&nbsp;567&nbsp;872 особ (списованя 2016).

## Полога
Лежить в дольном току рѣкы Делавер, на  березѣ Атлантичного океана. Въедно зоз подгородами  мать 4,8&nbsp;млн. обывательох (часть подгородох лежить в штатѣ Ню Джерзи.
## Економика
Морскый пристав (накладовый оборот 58&nbsp;млн. тон в року 1983). Важный транспортный узел, мать меджинародне летиско. Един з найвекшых промысловых центрох США, великый торговелно-финанчный и културный центер. Промысел вельоконарьовый. Розличны виды машинарства (выроба промыслового обладунку, авиачный, ракетно-козмичный, военный, лодярскый, автомобиловый, електротехничный, радиоелектронный промысел, выроба контролных и мѣряючых пристройох, желѣзничных вагонох и локомотив; хемичный промысел (включно з. хемико-фармацевтичным, выробов райбалных средкох, лакох и фарб, нафтохемии), найвекшый на Атлантичном березѣ США центер спрацьованя ропы,  потравинарство, одѣвна выроба, полиграфия, целулозно-папѣрьовый, скляный, текстилный промысел, выроба бутору.

## Култура, атракции
Мать метро, универзиты, театры, музеи, академию умѣлства. Розвита туристика. При городѣ тыж положена военна морска база.
## История
Основаный в року 1682. В Филаделфии в року 1776 выглашена независимость США. В роках 1790–1800 ту быв главный город державы.

## Жерела и одказы
*Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.   

## Референції

Катеґорія:Населены пункты США
Партизанске (вецезначность)

Назву **Партизанске** мають:
## Словакия
* мѣсто в Тренчинском краю
* окрес в Тренчинском краю
## Украина
* село на Волыни
Поляци

**Поля́ци** ци **Полякы** ( *Polacy*)&nbsp;— западнославянскый народ, основне обывательство Польщи (94,83&nbsp;% обывательства державы, або 36&nbsp;522&nbsp;тысячѣ&nbsp;особ).

Польска диаспора в иншых 79&nbsp;державах, подля розличных жерел, чинить 13–16&nbsp;млн&nbsp;особ.

## История
Польска нация формовала ся  зачавши од 14.–15.&nbsp;стороча, коли польскы землѣ злучили ся в державу, в ходѣ одпору германской експансии. Процес консолидации компликовав ся трьома роздѣлами польскых земель (1772, 1793, 1795) меджи Россиев, Австриев и Пруссиев. Напротив, рост промысла и урбанизации в 19.&nbsp;сторочу и створѣня независимой державы  по Первой свѣтовой войнѣ вели ку етничной реинтеграции. В польском самоусвѣдомлѣню ключову роль мали народно-ослободительны повстаня (1794, 1830–1831, 1846, 1848, 1863–1864).

## Етничны групы

Розличны природны условия и историчны долѣ привели ку тому, же доднесь ся заховала шпецифика и даяка мѣра выокремлѣня дакотрых етничных груп, як напримѣр *Гуралѣ*.

## Жерела и одказы
* Ганцкая О. А.: Поляки. //Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил.  Сс. 421–426.
* Przynależność narodowo-etniczna ludności
– wyniki spisu ludności i mieszkań 2011 <small>''Доступно онлайн''</small>

## Референции

Катеґорія:Народы і етніка
Катеґорія:Славяне
Теночтитлан

**Теночтитла́н** — город-держава Азтецкой империи, котрый быв на мѣстѣ теперѣшного города Мексико Сити, основаный около року 1325, збуряный испанскыма конкистадорами, веденыма Кортесом в року 1521. 

По збуряню Теночтитлана на его руинах вырос город *Мексико* (днесь Мексико Сити), центер вице-кральовства Нова Испания.

## Полога
Город лежав на островѣ в соленом озерѣ Тескоко, з берегом споеный быв трьома гатями.

## Найвекшый город свѣта
Город в часѣ его одкрытя конкистадорами розрос ся до 13,5&nbsp;км2, в нем было понад 200&nbsp;000 обыватели (по дакотрых даных, до 350&nbsp;000 або  аж до 500&nbsp;000). Испанскый губернатор, поставленый Кортесом, говорив о милионѣ обывательох. Коли ся зачало повстаня, обывателѣ города зобрали войско числом 200&nbsp;000 людей, а то лем доростлых мужчин. То свѣдчить, в первой четвертинѣ XVI. стороча быв то найвекшый город на Земли.

## Жерела и одказы
*  Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Теночтитлан //Большая Советская Энциклопедия
## Референции

Катеґорія:Середновік
Конкистадор

**Конкистадор**,  *conquistador завоеватель* — испанскый або португалскый авантуриста, участник добывчых выправ до Америкы по ей одкрытю Колумбом, замѣреных на завоеваня новых земель. 

Конкистадоры вецей ся старали о биткы и гляданя золота, а не о добре справованя добытых земель, и в скором часѣ на их мѣсто были посланы администраторы и колонисты.

Походы конкистадорох ся спроваджали вынищѣньом и взятьом в рабство корѣнного обывательства.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Conquistador. //Encyclopaedia Britannica

## Референции

Катеґорія:История Испании
Катеґорія:История Португалии
Азтецка империя

**Азтецка империя** — могутна троита уния, створена азтецкыма городами-державами Теночтитлан, Тешкоко и Тлакопан, нанутившыма свое панованя сосѣдным племенам на територии днешного Середного и Южного Мексика в роках 1428 – 1521.

## География
Азтекскы городы-державы были положены в плодной долинѣ зоз плохов 6500&nbsp;км2  на широкой горской высочинѣ, де теперь лежить главный город Мексика. Долина надморской вышкы 2300&nbsp;м и е зо всѣх бокох обступлена горами вулканичной природы, сягаючыма до вышкы 5000&nbsp;м. В добѣ азтецкой империи в серединѣ долины была група звязаных озер з найвекшым з них озером Тешкоко.

## Державне зряджѣня
Азтеци были бойовый и смѣлый народ и свою владу росширили на сосѣдны племена од Атлантичного до Тихого океана. Держава представляла собов конфедерацию. По смерти або онеспособлѣню императора, нового выберала старшинска рада з четырьох особ высокого рода змеджи его кровных сородникох. Императору належали законотворны функции, а на помочь му была тайна державна рада. Припадну самоволю и тиранство императора стримовав найвысшый суд, котрый быв цѣлком независимый. Окремы суды были про споры малженскы, войсковы и рабовластництва. Збераня даней на потребы императора и державы было функциев войска.

## Култура и вѣрованя
Азтеци вѣровали в едного бога сотворителя свѣта (Таотл), 13 главных и 200 меншых богох, котры суть ему на помочи. Оборонцьом народа быв страшный бог войны Уицилопочтли, котрому приносили людскы жертвы. Писмо Азтекох было гиероглифичне, мали школы, де ся учили будучы попы главны предметы: математику, астрономию, историю и богословие. Календарь Азтекох мав 18 мѣсяци по 20 днѣ и 5 переступных днѣ. Мали розвите земледѣлство, банництво, выробу судин з глины и дерева. Доднесь захранили ся остатки их скулптур и ритуалных будов.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Ацтеки. //Энциклопедия «Кругосвет»

## Референции

Катеґорія:Бывшы штаты
Катеґорія:Штаты і теріторії, котры основаны 1428
Катеґорія:Штаты і теріторії, котры заникли 1521
Катеґорія:Середновік
Конфедерация

**Конфедерация**, од  *confederatio уния, здружѣня* — форма державного зряджѣня, при котрой державы, входячы до конфедерации цѣлком зостають независимыма, мають свои органы державной влады и ряджѣня, а шпециалны сполочны органы створюють ся лем про координацию политикы  и поступованя в конкретных сферах, напримѣр военской, заграничной политикы и др.

Конфедерация е така форма унии, де ся акцент кладе на автономию держав-членок, коли ж федерация е уния держав, де ся акцентуе высшость сполочной влады. Исторично мож тыж видѣти припады конфедерации як форму дочасной унии независимых держав, створену про даякы цѣлѣ.

## Примѣры историчных конфедераций
* В року 1815 Вѣденьскый конгрес вытворив Германску конфедерацию.
* До року 1789 США были конфедерациев, а пак стали ся федеративнов републиков, што означало тѣснѣйшы звязаня.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Confederation. //Encyclopaedia Britannica

## Референции

Катеґорія:Формы штату и влады
Онтарио (провинция)

**Онтарио**,    *Ontario* — провинция на югу Канады з административным центром Торонто. Провинция Онтарио найвекша подля обывательства и друга найвекша подля територии. Грунты провинции переважно невгодны про земледѣлство, але доста добры про сѣверны файты лѣса.

## Полога
Провинция Онтарио межуе на востоку з провинциев Квебек, на западѣ з провинциев Манитоба, на югу зо США, на сѣверѣ зо заливами Атлантичного океана.

## Економика
;Земледѣлство: Добры грунты суть на югу провинции Онтарио и творять около 50% од вшиткой вгодной про земледѣлство землѣ в Канадѣ; главны плодины: соя, кендериця, озимна пшениця, лем в Онтарио дозрѣвать доган.Зо статку переважно держать дробѣж, овцѣ, козы; розвите молочне скотарство.
;Горництво: Провинция е лидером продукции кобалта, золота, стрѣбра, никла, селена, платины и минералох про выробу скла и керамикы.
;Енергетика: 58% електрикы в провинции продукують атомовы електрарнѣ, 23% — водны, 10% — електрарнѣ на земный газ, остаток —  сонѣчны, вѣтровы и биоелектрарнѣ.
;Промыслова выроба: Онтарио — промысловый лидер (44% вшиткой промысловой продукции) Канады.
;Иншы конарѣ: Лѣсництво, рыбарство.

## Интересны факты
* Онтарио мать понад 250 тысяч озер.
* 14. августа 1903 в провинции была найдена найбогатша в свѣтѣ стрѣберна жила.
* 12. апрѣля 1917 жены достали право голоса и право служити в сполоченскых урядах.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* Ontario timeline. //'''The Canadian Encyclopedia.''' 
* Norman Hillmer, Robert Bothwell: Ontario. //'''The Canadian Encyclopedia.''' 

## Референции

Катеґорія:Провинции Канады
Онтарио (озеро)

**Онтарио**,    *Ontario* — озеро в групѣ Великых озер на югу Канады и сѣверѣ США. 

Озеро леднякового типа, створило ся перед около 11&nbsp;тыс. роками. З розлогы 19&nbsp;000&nbsp;км2 Канадѣ припадать 10&nbsp;000&nbsp;км2. В околици озера жие згруба четвертина обывательства Канады и ту е промысловый центер державы.

## Гидрология
Онтарио е восьмый найвекшый резервуар питной воды в Сѣверной Америцѣ. Вода в озерѣ цѣлком ся обновлять за 8–10 рокы. Вдякы приплыву теплого воздуха од югозапада, отворены воды озера рѣдко замерзають взимѣ. Од новембра до мая воды озера суть добрѣ перемѣшаны и мають едну теплоту, од юна по октобер выокремлять ся горѣ до глубины 10–20&nbsp;м тепла вода, а под нев студена, в глубинѣ под 100&nbsp;м теплота через вшиткы сезоны практично немѣнна — под 5°C.

## История
Первый европан навщѣвив озеро в року 1615, а быв то быв Етьен Брюле (Étienne BRÛLÉ), торговець кожушинами. Поважуе ся, же назва *Онтарио* индианска и означать *прекрасне озеро*, первый раз появила ся на европскых мапах в року 1641, але конфликт меджи Англичанами и Французами з их домородыма споенцями бранив тому, жебы ся край заселив. Аж в року 1763, коли на територии остаточно запановали Англичане, зачало ся поступне осадництво. Первы осадници были ловцѣ и торговцѣ кожушинами. Далшый военный конфликт, тот раз меджи США и Великов Британиев одограв ся в роках 1812–1814, з той войны на днѣ озера  при устю Ниагары были найдены двѣ затоплены шифы.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* N. Rukavina, Farrell M. Boyce: Lake Ontario. //The Canadian Encyclopedia. 

## Референции

Катеґорія:Озера Канады
Онтарио

**Онтарио**, в индианскых языках: *прекрасны воды* — топоним, котрый може означати:
* Онтарио — озеро на граници Канады и США
* Онтарио — провинцию в Канадѣ

## Референции
Малый Березный

**Малы́й Бере́зный**,    *Ма́лий Березни́й* — село в Украинѣ, в Закарпатской области, бывшом Великоберезнянском районѣ (од 2020 Ужгородскый район), оддалене о 4&nbsp;км од бывшого районного центра и о 36&nbsp;км од теперишного.

В околици села лежить граничный переход до Словакии (Убля). Село належить ку еврорегиону Карпаты.
Желѣзнична заставка на линии Самбор – Чоп Львовской желѣзницѣ.

## Сельска рада
Село Малый Березный е центром *Малоберезнянской сельской рады*, до котрой входять тыж села Мирча и Завосина.
;Малоберезнянска сельска рада:
:89040 Закарпатська обл., Великоберезнянський р-н, с. Малий Березний, вул. Центральна, буд. 60 
:Час роботы: пн-пт 9:00-18:00
:Телефон: (380 3135) 31-3-23
:Голова рады/староста села: Мицода Иван Иванович

## История

;Мадярска доба:Село *Kisberezna* упомянуте в историчных документах од року 1398  въедно з сосѣдным *Nagyberezna*, днешным районным центром, и суть то двѣ найстаршы осады района.
 
:В року 1910 в селѣ бывали 1006 особ, з них были 798 — Русины, 116 — Нѣмцѣ, 85 — Мадяре; подля вѣровызнаня: 787 — грекокатолици, 123 — израелиты, 79 — римокатолици.

;Чехословацка доба:В року 1930 село мало 1036 обывательох, а 850 были Русины, 102 — Евреи, 43 — Чехы и Словаци, 3 — Нѣмцѣ, 5 — иншых народностей, 33 — чужоземцѣ. Грекокатолицка громада мала 853 вѣрникох, муровану церковь Св.&nbsp;Петра и Павла з року 1789 и  монастырь ЧСВВ з церквов Св.&nbsp;Тройцѣ з року 1742. В селѣ была четырикласна русинска школа и еден клас чешской школы, поштовый уряд и желѣзнична штация.

;Украинска доба:Свою украинско-совѣтску историю село зачало писати 27. октобра 1944, коли было ослободжене од нѣмецко-мадярскых фашистох.

## Жерела
* Достал Я. Підкарпатська Русь. (Закарпаття періоду Чехословацької республіки 1919–1938). Ужгород, 2014. 
* Тронько П. и др. (ред.). Історія міст і сіл Української РСР. Том 7. Закарпатська область. Київ, 1969.
* A történelmi Magyarország atlasza és adattára 1914 

## Одказы
* Достал Я. Підкарпатська Русь (Закарпаття періоду Чехословацької республіки: 1919-1938) pdf http://www.twirpx.com/file/1775048/
* Заставка М.&nbsp;Березный https://railwayz.info/photolines/station/2073
* Мапа высот в околици https://mapy.cz/zimni?x=22.442778&y=48.864167&z=13&source=coor&id=22.442778%2C48.864167
* Тронько П. и др. (ред.). Історія міст і сіл Української РСР. Том 7. Закарпатська область. Київ, 1969.  http://www.twirpx.com/file/1138147/ 
* Sebestyén Zsolt: Kárpátaljai helységnév-magyarázatok a Nagybereznai járásból https://web.archive.org/web/20210613122328/http://mnytud.arts.klte.hu/ht/4/13sebest.pdf

## Референции

Катеґорія:Населены пункты Украины
Катеґорія:Населены пункты Закарпатской области
Стивен Чепа

**Стивен Чепа**,  *Steven Chepa*, *&nbsp;25. апрѣля 1939, Гамилтон, Онтарио, Канада — канадскый подузятник, банкарь и меценаш.

## Биография
Стивен Чепа походить з родины русинскых емигрантох в Канадѣ, его  отець — з Малого Березного, а мати — з Устя Руского (дн. Устя Горлицке) в польской Лемковинѣ. Отець в 1927-м, а мати в 1929-м емигровали до Канады, де, заробивши доста гроши, купили и провадили властну пекарню. Малый Стивен працовав яко розношач хлѣба отцьовым заказникам. Хоть родив ся, выростав и жие в Канадѣ, добрѣ говорить по русинскы. Абсолвовав комерчну факулту Макмастерской универзиты в Гамилтон, Онтарио, Канада, де зыскав ступѣнь бакалавра комерции (1962). Быв директором и ведучым менаджером в розличных канадскых компаниях. В року 1978 основав властный бизнис: комерчный банк *Cheppa Corporation*. В сучасности Стивен Чепа  е президентом комерчного инвестичного банка Norstone Financial Corporation, котрого е повным властником и веде бизнес широко по свѣтѣ.

## Робота в русинской културѣ
Од року 1990 Стивен Чепа активно ся ангажуе в подтримцѣ русинской културы. Основав каждорочны награды А.&nbsp;Духновича за лѣпшы оригиналны дѣла русинской литературы (1997) и  за вызнамный вклад в русинску културу (2001). В року 2005 основав виртуалну вебову Свѣтову Академию Русинской Културы, котрой замѣром е пропагованя русинской културы и ширѣня информации о минулости и днешности Карпаторусинох.

## Жерела и одказы
* Magocsi P. R.: Chepa, Steven. //Magocsi P.R., Pop I. (eds.). Encyclopedia of Rusyn History and Culture, University of Toronto Press, 2002  С. 63.
* Маґочій П. Р. Чепа Степан (Chepa Steven). //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  С. 800.
* STEVEN W. CHEPA, President & Chief Executive Officer, NORSTONE FINANICAL CORPORATION (ФОТО)
* Steven Chepa (Canada), President of the World Academy of Rusyn Culture
* Vira Kobulei (2018) Колесо життя Стівена ЧЕПИ (видео, 20 минут)

## Референции

Катеґорія:Меценашы
Катеґорія:Бизнисмены
Катеґорія:Персоналии:Канада
Гамилтон (Онтарио)

**Гамилтон** — город на крайном югу Канады, в провинции Онтарио, приставный город на западном березѣ озера Онтарио.
## Економика
Гамилтон важный желѣзничный и воднотранспортный узел. Рочный накладовый оборот пристава 15&nbsp;млн&nbsp;тон. Великый центер металургии (прозывка *Steeltown*), машинарство, електротехничный промысел, спрацьованя металох,хемичный и потравиновый промысел.

## Интересны факты
* В Гамилтонѣ суть понад 100 водопадох.
* В Гамилтонѣ положена найвекша ботанична загорода Канады (980 га).
* На улицях Гамилтона суть 153 км бицигльовых пругох.
* В Гамилтонѣ фунгуе найвекша пекарня  Канады.
## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* Hamilton: History, Facts, & Points of Interest  //Britannica.com
## Референции

Катеґорія:Населены пункты Канады
Евреи

**Евре́и** — сполочна етнична назва ряда народностей, исторично походячых од стародавных Гебрейох. Днешны Евреи жиють в розличных державах свѣта, цѣлковов популациев около 14&nbsp;млн особ (шацованя, 1983).

## Етимология
Назва *Еврей*, переважно книжна, пришла через старославянскый зоз давногрецкого *гебрайос*; византского *евреос*, котры, зо свого боку, походять од ивритской самоназвы עִבְרִי *иври*. Буквално *иври* — приходник с другого боку.

Иншы, переважно бесѣдны назвы, *Жид*, *Юдей*, в латинѣ *judaeus*, англицке *Jew*, нѣмецке *Jude*, польске, словацке и чешске *Żyd* походить од ивритского *йегуди*, што зачаточно означало потомка Йегуды, праотця едного з еврейскых племен, а пак ся однесло фигурално на вшиткых Еврейох.

## Етнолингвистичны групы
;Ашкеназы:Перед 2. свѣтовов войнов 90% Еврейох односили ся ку той групѣ (*Ашкеназ* в давногебрейчинѣ — Германия). Язык Ашкеназох, идиш, родив ся в Германии в X. – XII. сторочах и росширив ся найвеце, перед 2. свѣтовов войнов говорило идишом 11&nbsp;млн особ, в сучасности в Израелу говорить ним майже половка обывательства.
;Сефарды:Група, котра примѣрно в том истом часѣ вывинула ся в Испании, а по выгнаню од року 1492 росширила ся переважно на югу Европы и на сѣверѣ Африкы. Сефардами часто называють вшиткых Еврейох, котры не суть Ашкеназами. Сефарды говорять языком *ладино*, подобным испанскому.
;Иншы: Ествуе еще веце етнолигвистичных груп Еврейох, переважно в окремых державах и регионах (Бухара, Грузия, Етиопия, Йемен, Китай, Сѣверный Кавказ и др. Общым языком вшиткых Еврейох е иврит, урядный язык Израела.  

## Жерела и одказы
* Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил. 
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  
* Еврей. //Электронная еврейская энциклопедия ОРТ https://web.archive.org/web/20190512102717/https://www.eleven.co.il/jewish-history/overview/11501/
* Сефарды. //Электронная еврейская энциклопедия ОРТ https://web.archive.org/web/20190428103934/https://eleven.co.il/diaspora/ethno-linguistic-groups/13778/
* Этнолингвистические группы. //Электронная еврейская энциклопедия ОРТ https://web.archive.org/web/20190322122604/https://eleven.co.il/diaspora/ethno-linguistic-groups/

## Референции

Катеґорія:Народы і етніка
Кариолема

**Кариолема**,  *κάρυον* 'ядро' +  *λέμμα* 'лупинка' *caryolemma* — блана, што оддѣлять ядро бункы од околитой цитоплазмы и складать ся зоз вонкашной и внуторной обвивок, меджи котрыма е перинуклеарный простор. Кариолема мать поры, што суть дость великого диаметра, на то, жебы нима перешли молекулы бѣлковин и рибосомох. Тым путьом ся реализуе ядрово-цитоплазматична сполучинность, застачуюча контролу переходу материй з ядра до цитоплазмы и наспак.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. 

## Референции

Катеґорія:Еукариоты
X. стороча

Завершаючый 1000 рок сього стороча — не переступный подля пролептичного грегорианского календаря.

В том сторочу стали ся такы характерны процесы: 
* печатаня книг в Китаю способом ксилографии
* крещѣня Руси.

## Вызнамны подѣи
* 965–970 — французскый монах Герберт (од року 999 Папа Силвестер ІІ.) заводить в Европѣ хоснованя арабскых цифер

## Вынаходы и новоты

## Жерела и одказы
* **Хронология**: //
* Всемирная история в датах и событиях. Москва: ОАО Изд-во «Радуга», 2002  — Chronologie universelle/ Paris: Larousse, 1997 

## Референции
Еукариоты

**Еукарио́ты**,  *Eukaryota* од  *εὖ еу* ‘добрый’ + *κάρυον карион* ‘ядро’, або **ядро́вы**,— домена живых организмох,которых обсягують ядро.

Ку еукариотам належать царства: 
* Протисты (Protoza), 
* Грибы (Fungi), 
* Ростлины (Plantae), 
* Живина (Animalia), 
* Хромисты (Chromista).
В сучасности научно описаный понад милион еукариотох, а число вшиткых еукариотичных видох ся одгадуе на понад 9 милионы. 

;Штруктура бунок:На роздѣл од прокариотох бункы еукариотох суть роздѣлены на цитоплазму и одграничене кариолемов  ядро. Але ани цитоплазма еукариотох не е тотожна цитоплазмѣ прокариотох, але мать зложену штруктуру з мембранами, котры формують органоиды бункы.

;Функция ядра:Ядро бункы обсягуе генетичный материал, организованый в хромосомы, котры ся можуть роздѣльовати путьом митозы и так розмѣстньовати  генетичный материал меджи дочерныма бунками. По роздѣлѣню ядра роздѣляють ся и бункы. Молекуларна основа хромосомох представлена молекулами DNA, асоциованыма з гистонами и другыма бѣлковинами. Про векшину еукариотичных организмох характерный половый процес росплодожаня.

## Жерела и одказы
* Тимченко А. Д. Краткий медико-биологический словарь. Киев. Вища школа. 1988. 
* Мир дикой природы (билогичный сайт)

## Референции

Катеґорія:Еукариоты
Катеґорія:Біолоґічна сістематіка
Туристика

**Туристика**, од фр. *tour* — прогулька, заѣзд, путованя, трамп во своем вольном часѣ, форма активного спочивку, забава, выгледованя малопознатых мѣст, душевного и тѣлесного освѣжѣня.

## Формы туристикы
Туристика росширена во векшинѣ держав свѣта. Обычайно ся реализуе через туристичны агенции, котры суть частьов туристичного бизниса. Екзистують вшелиякы виды и формы туристикы (внуторна и меджинародна,  самочинна и организована, ближна и далека, познавачна, водна, горска, автова, бицигльова, пѣша, шпортова и т. д.).
## Туристичны организации
В Европѣ и в Новом Свѣтѣ од другой половкы XIX. стороча зачали выдавати туристичны часописы, мапы и створьовати туристичны клубы. Свѣтова туристична организация (WTO) основана в року 1975 и в року 1987 злучовала 109 держав.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 25. Vyd. J. Otto. V Praze, 1906.
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции
 
Катеґорія:Туристика